  Анжелика Тихонова корреспондент Лемтэйёс сайкам дырысен 13-тӥ инвожоозь Удмуртиын вир сюпсисьёс мертчиськон 9 сюрс 617 учыръёс пусъемын. Со сярысь элькунысь Роспотребнадзорлэн управлениезлэн пресс-службаез ивортэ. Эмъюртъёсы 7 сюрс 707 бадӟымъёс но 17 аресозь 1 сюрс 910 нылпиос вазиськизы. Тужгес трос шуге-леке сюремъёс Ижкарын пусъемын – 57 процентэз. Лемтэй мертчиськон вакыт кутскем дырысен лабораториосын 6 сюрс 331 нымы-кибыос энцефалитлы эскеремын – 295-езлэн (4,6 процентэз) чер шараямын, 4 сюрс 804-ез – боррелиозлы чакламын, 2 сюрс 89-азезлэн (43,5 процентэз) висён кутскытӥсь шедьтэмын. Элькунамы лемтэй черъёс вӧлмонэз алон ужрадъёс азинтӥсько: та дырлы 2 сюрс 132,7 гектар музъемъёс тазатӥсь суретъёсын пазямын, соос пӧлысь 549 гектарез – гужем тазалыкез кыдатон юртъёслэн котыръёссы. Та вакытлы Удмуртиысь 47 сюрс 321 адямилы лемтэй энцефалитлэсь прививкаос пуктэмын, соос пӧлысь 24 сюрс 258-эз – 17 аресозь нылпиос. Сак луэ! Лемтэйёс ӵемгес нюлэсъёсын, гуртъёс котырысь пичи нюлэсъёсын но сад-бакчаосын мертчисько. Вакцина - энцефалитлэсь утиськонын тужгес оскымон амал Куазез эскерисьёслэн ивортэмзыя, таяз арняе Удмуртиын куазь пумен шуныт кариськоз. Нюлэсъёсы губилы, узы-борылы ветлэмды бере мугор вылысьтыды лемтэйёсты одно ик эскере.  Тегъёс: Тазалык Ижкар Роспотребнадзор Удмуртия лемтэй тазалыкезутён  